**УЧЕБЕН ПЛАН**

на краткосрочна следдипломна квалификация

на тема: „**Обучение на възрастни**”

АНОТАЦИЯ

**Насоченост и образователни цели**

Следдипломната квалификация „Обучение на възрастни” е подходяща за учители с педагогически опит, които желаят да обучават възрастни (лица над 16 г.) в рамките на програмите за ограмотяване на възрастни в средните училища, както и за преподаватели (обучители) на възрастни в различни други сфери на дейност.

Тя удовлетворява обективните потребности от подготовка в областта на теорията и практиката на образование и обучение на възрастни, от която се нуждая действащи учители и преподаватели на възрастни в развиващия се сектор на образованието на възрастни в България.

Нейната основна **цел** е придобиване на базова андрагогическа компетентност и култура в областта на образованието и обучението на възрастни.

**Основните задачи** на обучението са ориентирани към:

* Придобиване на теоретична подготовка (знания) относно:

- спецификата на възрастните като учащи се;

- процеса на обучение на възрастни;

- дизайн на учебно съдържание за обучение на възрастни – в присъствена и дистанционна форма;

- планиране и провеждане на обучение за възрастни;

- оценяване на учебните резултати и ефективността на обучението.

* Формиране на умения за планиране на обучение и изработване на учебна документация (портфолио);
* Развитие на устойчива позитивна нагласа и практическа готовност за обучение на възрастни и мотивация за оказване на подкрепа и консултиране на възрастните учащи се в процеса на учене.

**Форма на обучение**: редовна, присъствена.

**Продължителност на обучението:** 16/32/48 уч. ч., които носят съответно 1 /2/ 3 квалификационни кредита съгласно чл.49 от Наредба №12 от 01.09.2016г. на МОН.

**Методи на обучение**: лекции, интерактивни методи (методи за групова работа) - дискусии, ролеви игри, решаване на казуси и др.

**Очаквани резултати:**

В края на обучението си от участниците в специализацията се очаква да могат да планират организират и реализират учебен процес с възрастни учащи (в т.ч. да изработят и/или да актуализират портфолио на учебен курс).

Учебните занятия се провеждат под формата на интерактивни лекции .

За изпълнението на самостоятелната работа специализантите могат да получат допълнителни консултации от преподавателите.

**Оценяване:**

Оценяването по всяка дисциплина в учебния план е текущо. В края на специализацията специализантът трябва да представи разработено от него/от нея портфолио на учебен курс за обучение на възрастни.